KIRJALLINEN KYSYMYS E-0011/02 esittäjä(t): Erik Meijer (GUE/NGL) komissiolle. Erään yrityksen houkutteleminen taloudellis-maantieteellisesti huonommassa asemassa olevaan Alankomaiden Frieslandin maakuntaan ja tähän käytetyn rahoituskiertotien jäljittäminen.



Virallinen lehti nro 028 E , 06/02/2003 s. 0012 - 0013



KIRJALLINEN KYSYMYS E-0011/02 esittäjä(t): Erik Meijer (GUE/NGL) komissiolle (17. tammikuuta 2002) Aihe: Erään yrityksen houkutteleminen taloudellis-maantieteellisesti huonommassa asemassa olevaan Alankomaiden Frieslandin maakuntaan ja tähän käytetyn rahoituskiertotien jäljittäminen 1. Muistaako komissio, että vastauksessaan, jonka se antoi 3. syyskuuta 2001 kysymykseeni E-1473/01(1) se ilmoitti muun muassa, että eräs salaamistapaus Alankomaiden Frieslandin maakunnassa voi koskea Euroopan sosiaalirahastoa ja että komission asiasta vastaavaa työllisyyden ja sosiaaliasioiden pääosastoa on pyydetty toteuttamaan tarvittavat tutkimukset? Onko komissio lisäksi tietoinen, ettei edellä mainittu tapaus näytä liittyvän Euroopan sosiaalirahastoon, vaan Frieslandin maakunnan vuoden 1997 loppupuolella tekemään yritykseen saada Heerenveenin Megaparkin alueelle runsaan valtiontuen ja matalan maahinnan houkuttelemana yhdysvaltalainen liikeyritys Space Crafts Incorporated (SCI), joka on tunnettu matalista palkoista ja kovasta yrityskulttuurista? Yritys kokoaa mm. Hewlett Packardille tietokonelaitteita avaruusteollisuuden romahdettua. 3. Onko komissio tietoinen, että jo helmikuussa 1999 Frieslandin maakuntaneuvostossa käytiin avointa keskustelua kysymyksessä 2 mainitun yrityksen rahoittamisesta salaa kiertoteitse. Lääni perusti vuoden 1998 lopulla ns. hankintarahaston, Pohjois-Alankomaiden kehitysrahasto, joka ei kuulu Alankomaiden hyvän hallinnon avoimuutta koskevan lain piiriin, tuli rahoittaa yrityksen väliaikaista sijoittautumista runsaalla 3 miljoonalla eurolla. Mitä komissio teki tuolloin kyseisillä tiedoilla? 4. Komissio esitti Alankomaille keväällä 1999 kysymyksen asiasta. Ilmoittiko Frieslandin maakunta, ettei hankintarahastosta ollut luvattu rahoitusta SCI:lle, ja tarvittiinko maakuntaneuvoston jäsentä saamaan 1. kesäkuuta 1999 aikaan se, että komissio ilmoitti lopulta 15. helmikuuta 2001 lähettäneensä hyvän hallinnon pyrkimyksiensä nojalla Alankomaiden hallitukselle päätöksen (SG(2001) D/286182), jossa se tuomitsee liiallisten tukien maksun ja määrää niiden takaisin maksusta? 5. Mitä mahdollisuuksia on Pohjois-Alankomaiden Frieslandin, Groningenin ja Drenthen maakunnilla, jotka ovat voineet vuosikymmenien ajan jonkin verran tasoittaa valtiontuilla tiheään asuttuun Länsi-Hollantiin verrattua epäsuotuisaa taloudellis-maantieteellistä asemaansa houkuttamalla yrityksiä suotuisin ehdoin, pitää asukkaat alueella sekä turvata heidän työllisyytensä, ilman että tarvitsisi turvautua salaamisen ja väärän tiedon levittämiseen? (1) EYVL C 81 E, 4.4.2002, s. 28. Mario Montin komission puolesta antama vastaus (4. maaliskuuta 2002) 1. ja 2. Komissio viittaa arvoisan parlamentin jäsenen tekemään kirjalliseen kysymykseen E-0010/02(1) antamaansa vastaukseen. 3. Seikat, joihin kysymyksessä viitataan, olivat komission tiedossa osittain ennen EY:n perustamissopimuksen 88 artiklan 2 kohdassa tarkoitetun menettelyn aloittamista, osittain sen jälkeen. Komissio pyysi asiassa yksityiskohtaisia tietoja ja teki päätöksensä Alankomaiden viranomaisilta saamiensa tietojen perusteella. 4. Maakuntapäivien jäsenen toimittamien tietojen avulla komissio pystyi pyytämään täsmällisiä tietoja sellaisista tapaukseen liittyvistä näkökohdista, joista Alankomaiden viranomaiset eivät olleet alunperin antaneet täydellistä selvitystä. Ilmeisesti Alankomaiden viranomaiset eivät pitäneet tiettyjä toimia EY:n perustamissopimuksen 87 artiklan 1 kohdassa tarkoitettuna valtiontukena. Lopullisessa päätöksessään komissio päätyi osittain päinvastaiseen johtopäätökseen. 5. Alankomaiden kolme pohjoisinta maakuntaa sisältyvät lähes kokonaisuudessaan Alankomaiden aluetukikarttaan, jossa määritellään EY:n perustamissopimuksen 87 artiklan 3 kohdan c alakohdassa tarkoitettuun aluetukeen oikeutetut alueet. Näillä alueilla Alankomaiden viranomaiset voivat myöntää aluetukea (esimerkiksi osana Investeringspremieregeling-järjestelyä), ja niillä voidaan myös myöntää koulutukselle, tutkimukselle ja tekniselle kehitykselle sekä ympäristölle korkeampaa tukea kuin vauraammilla alueilla Alankomaissa. Lisätietoja saa komission www-sivustolta(2). (1) EYVL C 301 E, 5.12.2002, s. 21. (2) http://europa.eu.int/comm/competition/index_fi.html.